တၢင်းပဵၼ်ဢၼ်ၸပ်းမႃးၸွမ်းယုင်း( ၼၢဝ်သၼ်ႇ) တႅမ်ႈ-ၸဝ်ႈသုထမ်ႇမ (မိူင်းပၼ်ႇ) / သိုပ်ႇပၼ်ၽႄႈ-တႆးႁိူင်း

တၢင်းပဵၼ်ၼၢဝ်သၼ်ႇၼၼ်ႉ မၼ်းၸပ်းမႃးၸွမ်းယုင်းၵူၼ်ႈၵွင်ႇတူဝ်မႄႈမၢႆထိုင်ယုင်းဢဝ်ၸိူဝ်ႉ တၢင်း ပဵၼ် တီႈၵေႃႉၼိုင်ႈၵႂႃႇၸပ်းသႂ်ႇထႅင်ႈၵေႃႉၼိုင်ႈ၊  မိူၼ်ၼင်ႇယုင်းၵူၼ်ႈၵွင်ႇတူဝ်မႄႈတူဝ် ၼိုင်ႈ ၵႂႃႇၶူပ်း ၸုပ်ႇလိူတ်ႈၵူၼ်းၵေႃႉ ပဵၼ်တၢင်းပဵၼ်ၼၢဝ်သၼ်ႇသ ေၵႂႃႇၶူပ်းထႅင်ႈၵေႃႉၼိုင်ႈ ၼၼ်ႉ ၸၢင်ႈႁဵတ်းႁႂ်ႈ တၢင်းပဵၼ်ဢၼ်ၼႆႉၽႄႈၼမ်မႃး။

ၽၢင်ႁၢင်ႈတၢင်းပဵၼ်

မိူဝ်ႈတႄႇၸပ်းတၢင်းပဵၼ်ဢၼ်ၼႆႉငဝ်းလၢႆးမၼ်းတေပဵၼ်  ၼၢဝ်ဝတ်း၊  ၶူပ်းၶူပ်းၶိုၼ်ႈၶိုၼ်ႈ ၸွမ်းလုပ်ႇ ၸွမ်းဢဵၼ်၊ ၸွမ်းၼိူဝ်ႉၸွမ်းတူဝ်၊ တွင်ႉၶူၼ်ႉၶႂ်ႈဢေႃႉၶႂ်ႈႁၢၵ်ႈလႄႈဢိမ်ႇမိူဝ်ႇဢႁႃႇ ရတၢင်းၵိၼ် ဢမ်ႇၶႂ်ႈ ၵိၼ်ၶႂ်ႈယႅမ်ႉ။   ၽၢင်ႁၢင်ႈၸိူဝ်းၼႆႉတေဢမ်ႇပဵၼ်ႁိုင်၊ ယူႇတီႈၸိူဝ်ႉမႅင်း တၢင်းပဵၼ်ဝႃႈ။ မၼ်းယူႇၼႂ်း တူဝ်ၵူၼ်းႁဝ်းႁိုင်ၵႃႈႁိုဝ်  မၼ်းၸဵဝ်းဢွၵ်ႇၽၢင်ႁၢင်ႈဢမ်ႇၼၼ် ၼၢၼ်းဢွၵ်ႇၽၢင်ႁၢင်ႈ။

ၵူၼ်းပဵၼ်တေၵတ်းသၼ်ႇ သီႇသူပ်းလႄႈၼႃႈတေႁႅတ်ႇ လူမ်းၼၢဝ်သုင်၊ တွင်ႉၶူၼ်ႉ၊ ဢေႃႉႁၢၵ်ႈ၊ တူဝ်မႆႈ၊ ၵႆႉၵႆႉတွင်ႉမႆႈၼမ်ႉ တေပဵၼ်ငဝ်းလၢႆးၸိူဝ်းၼႆႉ 2-6 ၸူဝ်ႈမူင်း။ မၢင်ၸိူဝ်းဢၼ်မီးႁႅင်း ၵမ်ႉၶၢမ်ႇတူဝ်ဢမ်ႇ ပေႃးသုင်ၼၼ်ႉၵေႃႈတေပဵၼ်ႁၢဝ်ႉႁႅင်းဝႆႉ။ ၵူၺ်းၵႃႈမၼ်းယူႇတီႈဢႃယု ၵူၼ်းပဵၼ်ထႅင်ႈၵမ်းၼိုင်ႈ။  မၢင်ၸိူဝ်းဢၼ်လိူတ်ႈလူမ်းႁၢႆႉၼၼ်ႉတႄႉပဵၼ်ငၢၼ်းသလေိုမ်းတူဝ်၊ သင်ဢမ်ႇတၼ်းယူတ်းယႃၸွမ်းၸိုင် ၸၢင်ႈထိုင်ဢႃယုသၢႆၸႂ်တၢႆၽၢၵ်ႇလႆႈ ၼႆယဝ်ႉ။

တၢင်းပဵၼ်ဢၼ်ၼႆႉၵမ်ႉပႃႈၼမ်တေပဵၼ်ၼႂ်းၶၢဝ်းၾူၼ် ယွၼ်ႉဝႃႈၾုၼ်တူၵ်းလႄႈၼမ်ႉၶမ်ၼႂ်း မေႃႈဝၢၼ်ႇယွၵ်းသႁေဵတ်းႁႂ်ႈ ယုင်းၶႆႇလႆႈငၢႆႈလႄႈၽႄႈလုၵ်ႈလၢၼ်မၼ်းလႆႈၼမ်။

ဢဝ်မႃးတီႈလိင်ႉတႂ်ႈၼႆႉ

http://www.saosu.info/2014/10/blog-post_55.html